# மதுசாரம்

## பெயரிடல்

### முறையான பெயரிடல்

ஐயுபிஏசி முறை பெயர்கள் அறிவியல் வெளியீடுகளில் பயன்படுத்தப்படுகிறது, மேலும், பொருளின் துல்லியமான அடையாளம் எங்கெல்லாம் முக்கியமோ அங்கெல்லாம் இப்பெயர் பயன்படுத்தப்படுகிறது . எளிய ஆல்ககால்களுக்கு இம்முறையில் பெயரிடும்போது ஆல்க்கேன் சங்கிலியின் இறுதியில் ஆல் சேர்க்கப்படுகிறது. உதாரணம்: மெத்தனால், எத்தனால் அவசியமான இடங்களில் தேவைப்பட்டால் ஐதராக்சில் குழு இருக்கும் இடம் எண்ணால் சுட்டிக்காட்டப்படுகிறது. ஆல்க்கேன் பெயருக்கும் ஆல் பின்னொட்டுக்கும் இடையில் இந்த எண் அமைகிறது. உதாரனம்: புரோப்பேன்-1-ஆல் CH3CH2CH2OH, புரோப்பேன்-2-ஆல் CH3CH(OH)CH3. ஆல்டிகைடு, கீட்டோன், கார்பாக்சிலிக் அமிலம் போன்ற உயர் முன்னுரிமை குழுக்கள் ஒருவேளை இடம்பெற்றிருந்தால் ஐதராக்சி என்ற முன்னொட்டு பெயருடன் சேர்க்கப்படுகிறது. உதாரணம்:1-ஐதராக்சி-2-புரோப்பனோன் (CH3C(O)CH2OH).
செயல்பாட்டுக் குழுவைக் கொண்டிருக்கும் கார்பன் அணுவுடன் தொடர்புடைய கார்பன் அணுக்களின் எண்ணிக்கையை அடிப்படையாகக் கொண்டு முதன்மை, இரண்டாம் நிலை மற்றும் மூன்றாம் நிலை ஆல்ககால்கள் என்றும் வகைப்படுத்தப்படுகிறது. இவை முறையே எண்ணியல் சுருக்கமாக 1°, 2°, மற்றும் 3° எனப்படுகின்றன )  
முதனிலை ஆல்ககால்களின் பொது வாய்ப்பாடு RCH2OH ஆகும். மெத்தனால் (CH3OH) ஒரு எளிய முதனிலை ஆல்ககாலாகும். (இங்கு R=H). அடுத்த எளிய முதனிலை ஆல்ககால் எத்தனால் (இங்கு R= CH3,). இரண்டாம் நிலை ஆல்ககால்கள் RR'CHOH என்ற அமைப்பில் உருவாகின்றன. இதன்படி முதலாவது எளிய இரண்டாம்நிலை ஆல்ககால் 2-புரோப்பனால் (R=R'=CH3). மூன்றாம் நிலை ஆல்ககால்கள் RR'R"COH உருவாகின்றன. மூன்றாமை-பியூட்டனால் ஓர் எளிய மூன்றாம்நிலை ஆல்ககாலாகும். (இங்கு R, R', மற்றும் R" = CH3).
***ஓரைதராக்சி ஆல்ககால்கள்***  
| CH<sub>3</sub>OH | மெத்தனால் | மரச்சாராயம் |  |
| --- | --- | --- | --- |
| C<sub>2</sub>H<sub>5</sub>OH | எத்தனால் | ஆல்ககால் |  |
| C<sub>3</sub>H<sub>7</sub>OH | புரோப்பேன்-2-ஆல் | ஐசோபுரோப்பைல் ஆல்ககால் |  |
| C<sub>4</sub>H<sub>9</sub>OH | பியூட்டேன்-1-ஆல் | பியூட்டனால், பியூட்டைல் ஆல்ககால் |  |
| C<sub>5</sub>H<sub>11</sub>OH | பென்டேன்-1-ஆல் | பென்டனால், அமைல் ஆல்ககால் |  |
| C<sub>16</sub>H<sub>33</sub>OH | எக்சாடெக்கான்-1-ஆல் | சிடைல் ஆல்ககால் |  |
| ''பல்லைதராக்சி ஆல்ககால்கள் |  |  |  |
| C<sub>2</sub>H<sub>4</sub>(OH)<sub>2</sub> | ஈத்தேன்-1,2-டையால் | எத்திலீன் கிளைக்கால் |  |
| C<sub>3</sub>H<sub>6</sub>(OH)<sub>2</sub> | புரோப்பேன்-1,2-டையால் | புரோப்பைலீன் கிளைக்கால் |  |
| C<sub>3</sub>H<sub>5</sub>(OH)<sub>3</sub> | புரோப்பேன்-1,2,3-டிரையால் | கிளிசரால் |  |
| C<sub>4</sub>H<sub>6</sub>(OH)<sub>4</sub> | பியூட்டேன்-1,2,3,4-டெட்ரால் | எரித்திரிட்டால், திரெய்டால் |  |
| C<sub>5</sub>H<sub>7</sub>(OH)<sub>5</sub> | பென்டேன்-1,2,3,4,5-பென்டால் | சைலிட்டால் |  |
| C<sub>6</sub>H<sub>8</sub>(OH)<sub>6</sub> | எக்சேன்-1,2,3,4,5,6-எக்சால் | மேனிட்டால், சார்பிட்டால் |  |
| C<sub>7</sub>H<sub>9</sub>(OH)<sub>7</sub> | எப்டேன்-1,2,3,4,5,6,7-எப்டால் | வாலிமிட்டால் |  |
| *நிறைவுறா அலிபாட்டிக் ஆல்ககால்கள்* |  |  |  |
| C<sub>3</sub>H<sub>5</sub>OH | புரோப்-2-யீன்-1-ஆல் | அல்லைல் ஆல்க்கால் |  |
| C<sub>10</sub>H<sub>17</sub>OH | 3,7-டைமெத்திலாக்டா-2,6-டையீன்-1-ஆல் | கெரானியால் |  |
| C<sub>3</sub>H<sub>3</sub>OH | புரோப்-2-ஐன்-1-ஆல் | புரோப்பார்கைல் ஆல்ககால் |  |
| *அலிவளைய ஆல்ககால்கள்* |  |  |  |
| C<sub>6</sub>H<sub>6</sub>(OH)<sub>6</sub> | வளையயெக்சேன்-1,2,3,4,5,6-எக்சால் | ஐனோசிட்டால் |  |
| C<sub>10</sub>H<sub>19</sub>OH | 2 - (2-புரோப்பைல்)-5-மெத்தில்-வளையயெக்சேன்-1-ஆல் | மெந்தால் | } |  
ஆல்ககால்களில் உள்ள கார்பன் அணுக்களின் எண்ணிக்கை அடிப்படையில் இவற்றை குறுகிய சங்கிலி, நடுத்தர சங்கிலி, நீண்ட சங்கிலி ஆல்ககால்கள் எனப் பிரிக்கின்றனர். 1-3 கார்பன் அணுக்களைக் கொண்ட ஆல்க்கைல் சங்கிலி ஆல்ககால்களை குறுகிய சங்கிலி ஆல்ககால்கள் என்றும், 4-7 கார்பன் அணுக்களைக் கொண்ட சங்கிலிகளால் ஆக்கப்பட்டுள்ள ஆல்ககால்கள் நடுத்தர சங்கிலி ஆல்ககால்கள் என்றும், 8-21 கார்பன்களைக் கொண்ட சங்கிலிகளால் ஆக்கப்பட்டுள்ள ஆல்ககால்கள் நீண்ட சங்கிலி ஆல்ககால்கள் அல்லதுகொழுப்பு ஆல்ககால்கள் என்றும் 22 கார்பன்களுக்கும் அதிகமான சங்கிலிகளால் ஆனவற்றை மிக்நீண்ட சங்கிலி ஆல்ககால்கள் என்றும் அழைக்கின்றனர்.  
"எளிய ஆல்ககால் என்ற சொற்பிரயோகம் முற்றிலும் வரையறுக்கப்படாத ஒன்றாகவே தோன்றுகிறது. இருப்பினும், எளிமையான ஆல்ககால் என்பது, பெரும்பாலும் "ஆல்ககால்" என்ற வார்த்தையை பொருத்தமான ஆல்க்கைல் குழுவின் பெயருடன் சேர்த்து குறிப்பிடப்படும் பொதுப்பெயராகவே அமைகிறது. உதாரணமாக, ஒரு கார்பனுடன் இணைக்கப்பட்ட ஒரு OH குழுவோடு பெறப்படும் ஒரு கார்பன் (ஒரு மெதில் குழு, CH3) கொண்ட சங்கிலி ஆல்ககால்கள் மெத்தில் ஆல்ககால் என்று அழைக்கப்படுகிறது, அதே நேரத்தில் இரண்டு கார்பன்கள் (ஒரு எத்தில் குழு, CH2CH3) கொண்ட சங்கிலியால் ஆக்கப்பட்ட ஆல்ககால் எத்தில் ஆல்ககால் என்று அழைக்கப்படுகிறது. மிகவும் சிக்கலான அமைப்புடன் உருவாகும் ஆல்ககால்களை IUPAC பெயரை வைத்து பயன்படுத்தப்பட வேண்டும் .  
எத்தனால் போன்றே நொதித்தல் செயல்முறைகளால் பியூட்டனாலும் உற்பத்தி செய்யப்படுகிறது. 75 டிகிரி பாரன்கீட் (24 ° செல்சியசு) வெப்பநிலைக்கு மேலான வெப்பநிலைகளில் இந்த உயர் ஆல்ககால் உற்பத்தி செய்யப்படுகிறது. சாக்கரோமைசெசு ஈசுடு இந்நொதித்தல் செயல்முறையை நிகழ்த்துகிறது. குளோசுடிரைடியம் அசெட்டோபியூட்டைலிக்கம் பாக்டீரியத்தை செல்லுலோசுட சேர்த்தால் பியூட்டனாலை தொழில்முறையாக பேரளவில் தயாரிக்க முடியும் .